

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

GRADSKO VIJEĆE

KLASA: 601-01/22-01/04

URBROJ: 2133-04-03/01-22-

Slunj, \_\_\_. 2022.

Na temelju članka 20. stavka 5. Zakona o predškolskom odgoju i obrazovanju („Narodne novine“ 10/97, 107/07, 90/10, 94/13, 98/19 i 57/22) i članka 25. stavka 1. alineja 18. Statuta Grada Slunja („Glasnik Karlovačke županije“ 20/09, 6/13, 15/13 i „Službeni glasnik Grada Slunja“ 1/18, 2/20, 6/20, 3/21 i 5/21-pročišćeni tekst) Gradsko vijeće na svojoj \_\_\_\_\_\_sjednici održanoj dana \_\_\_\_\_\_\_donijelo je

**Pravilnik o izmjenama Pravilnika**

**o načinu ostvarivanja prednosti pri upisu djece u**

**Dječji vrtić Slunj**

Članak 1.

Članak 7. Pravilnika o načinu ostvarivanja prednosti pri upisu djece u Dječji vrtić Slunj („Glasnik Karlovačke županije“ 22/14, „Službeni glasnik Grada Slunja“ 1/15, 6/16, 9/18 i 3/19) –u daljnjem tekstu: Pravilnik) mijenja se na način da se:

- u stavku 1. podstavku 3., 5. i 6. broj „20“ zamjenjuje brojem „40“

- stavak 2. mijenja se i glasi:

„Prijave za upis djece koja do kraja tekuće kalendarske godine neće navršiti godinu dana života neće biti bodovane po naprijed navedenim kriterijima nego će biti uvrštene na konačnu listu sa nula bodova, a raspored na listi ovisi o zaposlenosti roditelja i starosti djeteta na način da se najprije na listu raspoređuju djeca kojima su zaposlena oba roditelja (od starijeg ka mlađem), potom djeca kojem je jedan roditelj zaposlen (od starijeg ka mlađem), a potom djeca nezaposlenih roditelja (od strijeg ka mlađem).“

**Članak**

Sve odredbe Pravilnika ostaju i dalje na snazi ukoliko nisu izmijenjene ovim Pravilnikom.

**Članak 3.**

Pravilnik stupa na snagu prvi dan od dana objave u „Službenom glasniku Grada Slunja“.

PREDSJEDNIK

GRADSKOG VIJEĆA:

Jure Katić



**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

GRADSKO VIJEĆE

PREDMET: Pravilnik o izmjenama Pravilnika o načinu ostvarivanja

prednosti pri upisu djece u Dječji vrtić Slunj

- obrazloženje

Na prijedlog Upravnog vijeća Dječjeg vrtića Slunj predlažu se izmjene Pravilnika o načinu ostvarivanja prednosti pri upisu djece u Dječji vrtić Slunj u dijelu koji se odnosi na bodove koji se dodjeljuju djeci zaposlenih roditelja.

O nacrtu prijedloga Pravilnika provedeno je savjetovanje u razdoblju od 10.-20.6. 2022. godine (trajanja savjetovanja određeno sukladno članku 57.a stavak 2. Poslovnika Gradskog vijeća) tijekom kojeg nije zaprimljena niti jedna primjedba i/ili prijedlog.

PRIVREMANA PROČELNICA:

Zdenka Špelić, dipl.iur.